**Oikeusministeriön asetus äitiysasioissa käytettävistä lomakkeista**

Oikeusministeriön päätöksen mukaisesti säädetään äitiyslain (253/2018) 53 §:n 2 momentin nojalla:

1 §

Seuraavissa äitiyslain (253/2018) säännöksissä tarkoitetut asiakirjat on laadittava Terveyden ja hyvinvoinnin laitoksen vahvistaman kaavan mukaiselle lomakkeelle:

1. 6 §:n 1 momentissa tarkoitettu äitiyden selvittämistä koskevasta neuvottelusta laadittava asiakirja;
2. 9 §:n 1 ja 2 momentissa tarkoitettu päätös äitiyden selvittämisen keskeyttämisestä;
3. 9 §:n 3 momentissa tarkoitettu päätös äitiyden selvittämisen aloittamisesta uudestaan;
4. 10 §:n 1 ja 2 momentissa tarkoitettu äitiyden selvittämisestä laadittava pöytäkirja;
5. 18 §:ssä tarkoitettu kuulemisesta laadittava asiakirja;
6. 20 §:ssä tarkoitettu äitiyden tunnustamisesta laadittava asiakirja;
7. 20 §:ssä tarkoitettu äitiyden tunnustamisen hyväksymisestä laadittava asiakirja;
8. 22 §:ssä tarkoitettu maistraatin päätös äitiyden vahvistamisesta.

2 §

Tämä asetus tulee voimaan 1 päivänä huhtikuuta 2019.